বানে সংহাৰী ৰূপ ধাৰণ কৰা ইণ্ডোনেছিয়াৰ মধ্য জাভা প্ৰদেশৰ পেকালংগান নামৰ অঞ্চলটোত এতিয়া ৰক্ত বৰ্ণৰ পানী বৈ যোৱাত স্থানীয় লোকসকল আতংকিত হৈ পৰিছে।
বান বিধ্বস্ত অঞ্চলটোৰ অলিয়ে-গলিয়ে কেৱল ৰঙা পানী বিয়পি পৰাত সেই পানীৰ সৈতে তেজ মিহলি হৈ থকা বুলিও বহুতে সন্দেহ কৰিবলৈ লৈছে।
ইয়াৰ উত্তৰ অঞ্চলটোৰ কাৰো হাততে নাই যদিও একাংশ লোকে সন্দেহ কৰা মতে বানে বুৰাই ৰখা অঞ্চলটোত কেইবাটাও কাপোৰত ৰং কৰা কাৰখানা আছে।
আতংকৰ পৰিবেশ সৃষ্টিৰ বাবেই কোনো লোকে এনেদৰে বানৰ পানীত ৰঙা ৰং মিহলাই দিব পাৰে বুলি বহুতে সন্দেহ কৰিছে।
